Source: http://www.zzs.sk/clanky/volnocasove-aktivity-pre-deti-a-mladez/2007-2/
Timestamp: 2018-02-19 18:06:58+00:00
Document Index: 5014591

Matched Legal Cases: ['§ 72', '§ 77', '§81', '§ 83', '§ 90', '§ 46']

voľnočasové aktivity - 2007 - Združenie žien Slovenska
Realizácia výchovno-preventívnych činností pre deti
Na základe spolupráce s ÚPSVaR vo Zvolene realizuje Združenie žien Slovenska v mesiacoch október, november a december 2007 výchovno-preventívne činnosti pre deti v hmotnej a sociálnej núdzi v zmysle zákona 305/2005 Z.z. o sociálnoprávnej ochrane detí a o sociálnej kuratele.
Projekt vychádza z činností schválených pre prácu odborných zamestnancov združenia v rámci akreditácie udelenej MPSVaR SR, podľa § 72 písm. c), § 77, §81 ods. 1, § 83 ods. 1 a § 90 ods.2 zákona č. 305/2005 a § 46 zákona č. 71/1967.
Hlavným cieľom je ponúknuť deťom alternatívne možnosti trávenia voľného času ako prevenciu pred negatívnym vplyvom patologických javov a tiež podpora ich spoločenskej integrácie a socializácie v prostredí rodiny, školy a rovesníckych skupinách.
Cieľovou skupinou sú deti a mládež od 8 do 15 rokov, ktoré sú ohrozené vážnosťou situácie, v ktorej sa nachádzajú .
Realizácia voľno časových aktivít – Oblasti:
Športovo-turistické aktivity
Turistické vychádzky: Pustý Hrad – história, ochrana životného prostredia.
Stolno-tenisový klub.
Rytmicko-relaxačné cvičenia.
Kultúrno-osvetové a vzdelávacie aktivity
Návšetva predstavení v divadle J.G. Tajovského.
Návšteva lesnícko-drevárskeho múzea.
Návšteva Zvolenského zámku.
Návšteva podujatí realizovaných mestom Zvolen.
Základy práce na PC- internet.
Socio-komunikatívne aktivity
Kreatívne tvorivé činnosti: Maľovanie, realizácia rôznych tvorivých techník.
Na základe dohody s centrom voľného času Domino, sa s deťmi zúčastňujeme programov a aktivít, ktoré centrum pre deti ponúka, a zároveň máme možnosť využívať ich priestory pre nami realizované aktivity.
Prípravu a realizáciu výchovno-preventívnych činností zabezpečuje Mgr. Zuzana Jurašková, pod vedením gestorky PhDr. Táni Grznárovej.
Aktivity detí 2007
10. August 2010 7:08, Združenie žien Slovenska